Unionin yleisen tuomioistuimen tuomio 15.5.2024 – Duro Felguera ym. v. komissio
(Yhdisteyt asiat T-401/14, T-406/14 - T-408/14, T-415/14 - T-417/14, T-433/14, T-442/14 ja T-443/14)1
Valtiontuet – Espanjan viranomaisten tietyille taloudellisille etuyhtymille ja niiden sijoittajille myöntämä tuki – Tiettyihin alusten hankintaa varten tehtyihin rahoitusleasingsopimuksiin sovellettava verojärjestelmä (Espanjan tax lease -järjestelmä) – Päätös, jolla tuki todetaan osittain sisämarkkinoille soveltumattomaksi ja jossa määrätään sen osittaisesta takaisin perimisestä – Oikeusriita on menettänyt osittain kohteensa – Lausunnon antamisen osittainen raukeaminen – SEUT 107 artiklan 1 kohta – Perusteluvelvollisuus – Uusi tuki – Takaisinperintä – Sopimuslausekkeet, jotka suojaavat edunsaajia lainvastaisen ja sisämarkkinoille soveltumattoman valtiontuen takaisinperinnältä – Toimivallan jakaminen komission ja kansallisten viranomaisten välillä
Oikeudenkäyntikieli: espanja
Asianosaiset
Kantajat: Duro Felguera, SA (Gijón, Espanja) ja yhdeksän muuta kantajaa, joiden nimet mainitaan tuomion liitteessä (edustajat: asioissa T-401/14, T-406/14–T-408/14, T-415/14, T-433/14, T-442/14 ja T-443/14 asianajaja C. Pariente Araque, asiassa T-416/14 asianajaja O. Pastor Moreno Montserrat ja asiassa T-417/14 asianajajat C. Pariente Araque ja C. Repaci)
Vastaaja: Euroopan komissio (asiamiehet: J. Carpi Badía ja P. Němečková, avustajanaan asianajaja M. Segura Catalán)
Oikeudenkäynnin kohde
Kantajat vaativat SEUT 263 artiklaan perustuvilla kanteillaan unionin yleistä tuomioistuinta kumoamaan valtiontuesta SA.21233 C/11 (ex NN/11, ex CP 137/06) Espanjan soveltama tiettyihin rahoitusleasingsopimuksiin sovellettava verojärjestelmä (Espanjan tax lease -järjestelmä) 17.7.2013 tehdyn komission päätöksen 2014/200/EU (EUVL 2014, L 114, s. 1).
Tuomiolauselma
Lausunnon antaminen kanteista raukeaa siltä osin kuin ne koskevat valtiontuesta SA.21233 C/11 (ex NN/11, ex CP 137/06) Espanjan soveltama tiettyihin rahoitusleasingsopimuksiin sovellettava verojärjestelmä (Espanjan tax lease -järjestelmä) 17.7.2013 tehdyn komission päätöksen 2014/200/EU 1 artiklaa siltä osin kuin siinä nimetään taloudelliset etuyhtymät ja niiden sijoittajat tässä päätöksessä tarkoitetun tuen ainoiksi edunsaajiksi, ja kyseisen päätöksen 4 artiklan 1 kohtaa siltä osin kuin siinä velvoitetaan Espanjan kuningaskunta perimään tässä päätöksessä tarkoitetun tuen määrä kokonaisuudessaan takaisin niiden taloudellisten etuyhtymien sijoittajilta, joille tukea on maksettu.
Kanteet hylätään muilta osin.
Asianosaiset vastaavat omista oikeudenkäyntikuluistaan.
____________
1 EUVL C 253, 4.8.2014.